2 eurų moneta

2 eurų moneta – moneta, kurios bendrųjų pusių dizainą sukūrė Luc Luycx iš Belgijos Karališkosios monetų kalyklos. Jose pavaizduota Europos Sąjunga arba Europa – šie atvaizdai simbolizuoja ES vienybę. Lietuviškųjų 2 eurų monetos averse pavaizduotas Vytis.

 Istorija 
Moneta į apyvartą išėjo 2002 m., kai eurų monetos ir banknotai buvo pradėti naudoti 12 euro zonos ir su ją susijusių valstybių. Bendrąją pusę (reversą) sukūrė Luc Luycx iš Belgijos Karališkosios monetų kalyklos. Monetos nuo 1 iki 5 centų vaizdavo Europos Sąjungos vietą pasaulyje (tarp Afrikos ir Azijos), o monetos nuo 10 centų iki 2 eurų vaizdavo ES narių teritorijas iki 2004 m. išsiplėtimo.

Tuo metu 15 šalių (euro zonos + Monako, San Marino ir Vatikano) monetų nacionalinės pusės buvo sukurtos pagal nacionaliniu mastu įvykusius konkursus, tačiau tam tik reikalavimai buvo privalomi ir nacionalinėms pusėms (pvz., turi būti pavaizduota 12 žvaigždžių, daugiau žr. eurų monetos). Iki 2008 m. buvo draudžiama keisti nacionalines puses, išskyrus monarcho (kurio portretas būdavo dažnai vaizduojamas) mirties ar sosto perdavimo atveju. Taip nutiko Monakui ir Vatikanui (Vatikanas turėjo dar ir tarpinį dizainą, kol buvo išrinktas naujas Popiežius). Dėl naujų taisyklių, kuriose buvo reikalaujama, jog ant monetų nacionalinės pusės būtų užrašytas šalies pavadinimas, įvyko keletas pokyčių (Suomijos ir Belgijos monetose nebuvo užrašyti šalių pavadinimai). Po 2004 m. ir 2007 m. ES išsiplėtimo bei numanomų kitų išsiplėtimų monetų nuo 10 centų vertės dizainas 2007 m. buvo pakeistas taip, kad vaizduotų visą Europos žemyną. Šis naujesnis dizainas Italijos, San Marino, Vatikano, Austrijos ir Portugalijos monetose vaizduojamas nuo 2008 m. 1, 2 ir 5 centų monetų dizainas keičiamas nebuvo, nes senųjų narių kontūrai buvo išryškinti labai blankiai, taigi nuspręsta, jog keisti dizainą neverta.

 Dizainas 
miniatiūra|2 eurų briauna
2 eurų monetos yra pagamintos iš nikelio, žalvario ir vario. Jų skersmuo yra 25,75 mm, storis – 2,20 mm, o svoris – 8,50 g. Monetų briauna smulkiai rantuota.

 Bendroji pusė (reversas) 
Bendrosios pusės dizainą sukūrė Luc Luycx. Monetos dešinėje, vaizduojama Europos Sąjunga iki jos išsiplėtimo 2004 m. gegužės 1 d. arba nuo 2007 m. sausio 1 d. – geografinis Europos atvaizdas. Šešios plonos linijos vertikaliai eina už Europos arba Europos sąjungos ir abejose linijų pusėse yra po vieną žvaigždę (iš viso 12 žvaigždžių kaip ir Europos Sąjungos vėliavoje). Viduryje, kairėje, pavaizduotas didelis skaičius 2, o šalia jo mažomis raidėmis tekstas „EURO“. Dešinėje pusėje galima įžiūrėti autoriaus inicalus LL.

 Nacionalinė pusė (aversas) 
Monetų aversas kiekvienoje šalyje skiriasi. Visuose aversuose turi būti pavaizduota 12 žvaigždžių (dažniausiai – ratu aplink nacionalinį dizainą), šalies inicialai bei kaldinimo metai. Nacionalinėje pusėje negalima pakartoti monetos vertės užrašo, nebent šalies kalboje naudojama ne lotynų abėcėlė (šiuo metu tik ant Graikijos ir Austrijos monetų nacionalinės pusės užrašyta monetos vertė. Ant graikų monetų yra užrašas „2 EYPΩ“, o ant austrų – „2 EURO“).

 Aprašymas Briauna Paveikslėlis :Airijos vyriausybė nusprendė, kad visų nominalų airiškų eurų monetų nacionalinės pusės dizainas bus vienodas. Ant jų pavaizduotas tradicinis Airijos simbolis – keltų arfa, išleidimo metai ir žodis „ÉIRE“ (Airija). Arfos dizainą sukūrė Jarlathas Hayes. Užrašas ant briaunos: 2 **, pasikartojantis šešis kartus, kas antras apverstas.66px66px66px100px :2011 m. birželio 30 d. Andora su Europos Sąjunga pasirašė susitarimą dėl euro. Todėl Andora eurus gali naudoti kaip savo oficialią valiutą ir leisti savo pačios eurų monetas. Ant visų monetų iškaltos dvylika ES vėliavos žvaigždžių.
Ant 2 € monetos pavaizduotas Andoros herbas ir šūkis „VIRTUS UNITE FORTIOR“ (kartu mes stipresni). Užrašas ant briaunos: 2 **, pasikartojantis šešis kartus.66px66px66px100px :Ant monetos pavaizduotas pacifistės Berthos von Suttner portretas, simbolizuojantis Austrijos pastangas daugelį dešimtmečių palaikyti taiką. Taip pat užrašyti žodžiai „2 EURO“ (2 eurai) ir pavaizduota Austrijos vėliava, o pacifistės dešinėje – kaldinimo metai. Užrašas ant briaunos: 2 EURO ***, pasikartojantis keturis kartus, kas antras apverstas.200px100px :Belgijos eurų monetas sukūrė Tiurnhauto Dailės akademijos direktorius Janas Alfonsas Keustermansas. Apyvartoje cirkuliuoja trijų serijų monetos. Visos jos yra galiojančios.

Pirmosios serijos monetų centrinėje dalyje vaizduojamas karalius Albertas II, o išorinėje dalyje − karališkoji monograma (didžioji raidė A po karūna), apsupta 12 žvaigždžių, simbolizuojančių Europą, ir monetos išleidimo metai.

2008 m. Belgija šiek tiek pakeitė monetų dizainą pagal Europos Komisijos rekomendacijas. Ant antrosios serijos monetų taip pat pavaizduotas Karalius Albertas II, tačiau karališkoji monograma ir monetos išleidimo metai, kaip ir kalyklos ženklas bei šalies kodas (BE), yra monetos centrinėje dalyje.

2013 m. karaliui Albertui II atsisakius sosto ir į sostą atėjus karaliui Pilypui I, ant monetų nacionalinės pusės nuo 2014 m. vaizduojamas karaliaus Pilypo I portretas profiliu į dešinę. Portreto kairėje yra šalies kodas (BE), o virš jo – karališkoji monograma. Po portretu, iš abiejų monetos išleidimo metų pusių – kalyklos ženklas.
Užrašas ant briaunos: 2 **, pasikartojantis šešis kartus, kas antras apverstas.66px66px66px100px100px100px :Estijos eurų monetų dizainą sukūrė Lembit Lõhmus. Estijos visų nominalų monetų nacionalinės pusės dizainas yra vienodas. Jame pavaizduoti geografiniai Estijos kontūrai, po jais žodis „EESTI“ (Estija), o virš kontūro – kaldinimo metai.200px100px :Ant monetos pavaizduota scena iš Spartoje esančios mozaikos (III a.), kurioje vaizduojama kaip jaučiu pasivertęs Dzeusas pagrobia Europą. Europa – tai graikų mitologijos personažas, kurios vardu pavadintas mūsų žemynas. Apačioje graikiškai užrašytas monetos nomialas „2 EYPΩ“, o monetos išorinėje dalyje (žiede) – kaldinimo metai. Užrašas ant briaunos: „ΕΛΛΗΝΙΚΗ ΔΗΜΟΚΡΑΤΙΑ“ * (Graikijos Respublika). Dizainą sukūrė Georges Stamatopoulos.200px100px :Apyvartoje yra trijų serijų monetos, visos jos galioja. Ispanijos eurų dizainas ant 1 ir 2 euro monetų yra vienodas. Pirmosios serijos monetose vaizduojamas Karaliaus Chuano Karloso I (Juan Carlos I de Borbón y Borbón) portretas. Kairėje yra žodis „España“ (Ispanija), o apačioje – kaldinimo metai. Keturios viršutinės dešiniosios žvaigždės pavaizduotos atskirame iškilusiame paviršiuje.

Antroji serija, kuri buvo leidžiama nuo 2010 m., yra pakeista tuo, jog keturios žvaigždės nebevaizduojamos iškilusiame paviršiuje.

2015 metais Ispanija išleido 1 ir 2 euro monetų trečiąją seriją. Ant jų pavaizduotas naujas karalius - Felipe VI. 

Užrašas ant briaunos: 2**, pasikartojantis šešis kartus, kas antras apverstas.66px66px66px100px100px100px : Ant monetos pavaizduotas Rafaelio tapytas Dantės Aligjerio portretas, laikomas Vatikano rūmų Popiežiaus Julijaus II sparne. Jo kairėje – susiliejusios raidės IR, reiškiančios Repubblica Italiana (Italijos Respublika), o po jomis – kaldinimo metai. Užrašas ant briaunos: 2*, pasikartojantis šešis kartus, kas antras apverstas.200px100px :Ant 1 ir 2 € monetų pavaizduotas kryžiaus pavidalo stabas iš eneolito amžiaus (III tūkstm. pr. m. e.). Šis tipiškas Kipro salos priešistorinio meno pavyzdys rodo Kipro svarbą civilizacijos ir antikos kontekste. Viršuje, puslankio forma parašyti žodžiai ΚΥΠΡΟΣ ir KIBRIS, kurie atitinkamai graikų ir turkų kalbomis reiškia Kipras. Kairėje užrašyti kaldinimo metai. Dizainą sukūrė Tatiana Soteropoulos ir Erik Maell.200px100px :Ant 2 € monetos pavaizduota jauna latvė tautiniais rūbais. Šis atvaizdas buvo naudotas 1929 m. ant sidabrinės 5 latų monetos. Viršuje puslankiu užrašyti žodžiai LATVIJAS REPUBLIKA, o kairėje – kaldinimo metai. Užrašas ant monetos briaunos: „DIEVS * SVĒTĪ * LATVIJU“ (Dieve, laimink Latviją). Autorius – Guntars Sietiņš.200px100px :Visi Lietuvos eurų monetų nominalai vienodi – juose vaizduojamas Vytis, Lietuvos Respublikos herbas. Po herbu parašytas žodis LIETUVA, o virš herbo – kaldinimo metai. Skirtumas nuo kitų lietuviškų eurų monetų yra išorinė monetos dalis – 1, 2 ir 5 centų monetose žvaigždės guli ant lygaus paviršiaus, 10, 20 ir 50 centų monetose – ant horizontalių linijų, o 1 ir 2 eurų monetose – ant vertikalių linijų.

Dizaino autorius – skulptorius Antanas Žukauskas. Užrašas ant briaunos: „LAISVĖ * VIENYBĖ * GEROVĖ *“200px100px :Monetas sukūrė Yvette Gastauer-Claire pagal susitarimą su karališkąja šeima ir Liuksemburgo vyriausybe.

Ant visų Liuksemburgo monetų pavaizduotas Didžiojo Hercogo Henrio profilis. Taip pat iškalti išleidimo metai ir žodis „LËTZEBUERG“ (Liuksemburgas).66px66px66px100px :Ant 1 ir 2 € monetų pavaizduota Suvereniojo Maltos ordino emblema. Šis aštuonkampis kryžius buvo siejamas su Malta Ordino valdymo laikotarpiu (1530–1798 m.) ir dabar dažnai yra vadinamas Maltos kryžiumi.200px100px :Apyvartoje cirkuliuoja dviejų serijų monetos.
Ant pirmosios serijos 2 € monetų pavaizduotas Princas Rainieris III.

Ant antrosios serijos 1 ir 2 € monetų pavaizduotas Princo Alberto II portretas. Užrašas ant briaunos: 2**, pasikartojantis šešis kartus, kas antras apverstas.66px66px66px100px100px :Apyvartoje cirkuliuoja dviejų serijų monetos. Galioja abiejų serijų monetos.
Pirmosios serijos monetose pavaizduotas Karalienės Beatrix ir užrašas „BEATRIX KONINGIN DER NIEDERLANDEN“ (Beatrix, Nyderlandų karalienė).

2014 m. buvo išleistos antrosios serijos monetos. Jose – Karalius Willem-Alexander ir užrašas „WILLEM-ALEXANDER KONING DER NIEDERLANDEN“ (Willem-Alexander, Nyderlandų karalius). Iš abiejų monetos išleidimo metų pusių – kalyklos ženklas. Užrašas ant abiejų serijų 2 € monetų briaunos: „GOD * ZIJ * MET * ONS *“ (Telydi mus Dievas).200px100px100px :Dizaino atrankai buvo paskelbtas nacionalinis konkursas, išrinkti trys skirtingi dizainai. Konkurso laimėtoju paskelbtas Vítor Manuel Fernandes dos Santos darbas. Įkvėpimo autorius sėmėsi iš istorinės simbolikos ir pirmojo Portugalijos karaliaus – Dom Afonso Henriques – antspaudų. Jo pasiūlyti motyvai: Ant 1 ir 2 € monetų: Europos žvaigždžių apsuptos šalies pilys ir herbas. Tai simbolizuoja dialogą, apsikeitimą vertybėmis ir Europos kūrimosi dinamiką. Centre – 1144 m. karališkasis antspaudas. Ant briaunos: penki herbai ir septynios pilys, vienodais tarpais.200px100px :Prancūziškų eurų monetų nacionalinės pusės dizainas buvo renkamas iš 1 200 pasiūlymų. Iš jų Ūkio ir finansų ministro vadovaujama komisija išrinko tris – po vieną kiekvienam nominalui.
Komisija buvo sudaryta iš numizmatikos specialistų, menininkų, parlamento narių, įvairių profesinių organizacijų atstovų ir kitų asmenų, tarp kurių – buvusi Europos Komisijos narė Christine Scrivener, Prancūzijos monetų kalyklos direktorius Emmanuel Constans, Generalinis graveris Pierre Rodier, aktorė Irène Jacob. Jie išrinko šį dizainą, 1 ir 2 € monetoms:
ant jų pavaizduotas medis (autorius – Joaquim Jimenez), kuris simbolizuoja gyvybę, tęstinumą ir augimą. Medis pavaizduotas šešiakampyje, o aplink jį užrašytas respublikos moto „LIBERTÉ, EGALITÉ, FRATERNITÉ“ (laisvė, lygybė, brolybė). Užrašas ant briaunos: 2**, pasikartojantis šešis kartus, kas antras apverstas.66px66px66px100px :Ant 2 € pirmosios serijos monetos pavaizduotas vyriausybės pastatas (Palazzo Pubblico).

Ant antrosios serijos monetos pavaizduotas Šv. Marino portretas (Giovano Battistos Urbinellio paveikslo fragmentas). Užrašas ant briaunos: 2*, pasikartojantis šešis kartus, kas antras apverstas.200px100px100px :Ant 1 ir 2 € monetų pavaizduotas ant trijų kalvų stovintis dvigubas kryžius, kaip ir Slovakijos herbe.200px100px :Ant monetos – poeto France Prešereno portretas ir užrašas „SHIVÉ NAJ VSI NARÓDI“ (Telaimina Dievas visas tautas). Tai eilutė iš jo kūrinio „Zdravljica“, kuris kartu yra ir valstybės himnas. Užrašas ant briaunos: „SLOVENIJA“ (Slovėnija) ir įspaustas taškas.200px100px :Suomijoje buvo atrinkti trys dizainai su motyvais, panašiais į anksčiau naudotų nacionalinių monetų motyvus.
Ant monetos – tekšės uogos ir žiedai. Motyvo autorius – Raimo Heino. Užrašas ant briaunos: „SUOMI FINLAND ***“ (* – liūto galva).200px100px :Apyvartoje cirkuliuoja keturių serijų Vatikano eurų monetos. Visos jos yra galiojančios.
Pirmosios serijos monetos su Popiežiaus Jono Pauliaus II atvaizdu buvo leidžiamos 2002–2005 m.

Antrosios serijos monetų, kurios buvo leidžiamos nuo 2005 m. birželio mėn. iki 2006 m. kovo mėn., centre pavaizduotas Vatikano Valstybės laikinojo vadovo – kardinolo kamerlengo herbas, po juo – Apaštališkųjų Namų emblema. Palei viršutinį kraštą puslankiu išdėstytas užrašas „SEDE VACANTE“ ir romėniškais skaitmenimis nurodyti išleidimo metai – „MMV“. Apačioje, palei kairįjį vidinės dalies kraštą, iškalta dizaino autorės vardo pirmoji raidė ir pavardė – „D. LONGO“. Palei apatinį dešinįjį vidinės dalies kraštą išdėstyti graverio inicialai: „MAC inc“ (ant 1 ir 20 centų monetų); „LDS inc“ (ant 2 ir 50 centų monetų); „ELF inc“ (ant 5 centų ir 1 € monetų) ir „MCC inc“ (ant 10 centų ir 2 € monetų).

Ant trečiosios serijos monetų, kurios buvo leidžiamos nuo 2006 m. balandžio mėn. iki 2013 m. gruodžio mėn., pavaizduotas Popiežius Benediktas XVI. Kairėje – dizaino autorės inicialai „DL“.

Ant ketvirtosios serijos monetų, kurios buvo leidžiamos į apyvartą nuo 2014 m. sausio mėn., pavaizduotas Popiežius Pranciškus.

Ant penktosios serijos monetų, kurios išleistos į apyvartą 2017 m. kovo mėn., pavaizduotas Vatikano valstybės vadovo Popiežiaus Pranciškaus herbas.

Ant visų serijų monetų – 12 ES vėliavos žvaigždžių, užrašas „CITTÀ DEL VATICANO“ (Vatikanas), išleidimo metai ir monetų kalyklos ženklas – „R“. Užrašas ant briaunos: 2*, pasikartojantis šešis kartus, kas antras apverstas.200px100px100px100px100px100px :Vokietijos valdžios atstovai ir numizmatikos ekspertai išrinko tris skirtingus vokiškų eurų monetų dizainus. Ant 1 ir 2 € monetų pavaizduotas tradicinis Vokietijos valstybės simbolis – erelis, apsuptas Europos žvaigždžių. Šį motyvą sukūrė Heinzas ir Sneschana Russewa-Hoyer. Užrašas ant briaunos: „EINIGKEIT UND RECHT UND FREIHEIT“ (vienybė, teisingumas ir laisvė) ir valstybės emblema – erelis.200px100px

 2 eurų proginės monetos 
miniatiūra|200px|Pirmoji lietuviška 2 eurų proginė moneta

Šios monetos nuo įprastinių eurų skiriasi tik aversu, kuriame dažniausiai pavaizduojamas koks nors istorinis įvykis ar kita proga. Šios eurų monetos galioja visoje euro zonoje kaip legali mokėjimo priemonė.

2015 m. gruodžio 14 d. Lietuvos bankas vieno milijono tiražu į apyvartą išleido pirmąją lietuvišką 2 eurų proginę monetą. Ji skirta lietuvių kalbai – averse įdėtas žodis „Ačiū“.Lietuvos bankas į apyvartą išleidžia dviejų eurų proginę monetą

Nuo 2012 m. kiekviena euro zonos valstybė per metus gali išleisti iki 2 tokių monetų ir iki 5 procentų visų monetų apyvartos.

Dažnai 2 eurų proginės monetos yra kolekcionuojamos, o kai kurios iš jų net gaminamos iš brangesnių metalų, tuo pačiu jų vertė padidėja.

 Šaltiniai 

Kategorija:Eurų monetos